Diari Oficial de la Generalitat Valenciana


Sumari del DOGV 6011, del 12-05-2009 (2009/5030)

RESOLUCIÓ de 29 d'abril de 2009, de la Direcció General de Transports i Logística, per la qual es convoquen les proves d'obtenció i renovació dels certificats de capacitació professional de conseller de seguretat per al transport de mercaderies perilloses per carretera i s'hi designa tribunal.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6011

Data del DOGV
:   12-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5030


Data del document
:   29-04-2009

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * qualificació professional
    * examen
    * seguretat en carretera
    * transport de mercaderies perilloses
    * transportista

RESOLUCIÓ de 29 d'abril de 2009, de la Direcció General de Transports i Logística, per la qual es convoquen les proves d'obtenció i renovació dels certificats de capacitació professional de conseller de seguretat per al transport de mercaderies perilloses per carretera i s'hi designa tribunal. [2009/5030]  
A fi de complir el que establix l'Orde de 24 de març de 2004, de la Conselleria d'Infraestructures i Transport, per la qual es regula el procediment de realització de l'examen per a l'obtenció del certificat de capacitació professional dels consellers de seguretat per al transport de mercaderies perilloses per carretera i la seua renovació (DOGV 31.03.2004) i, fent ús de les facultats conferides en virtut del que disposa l'article 14 del Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport (DOCV de 30.07.2007), resolc:  
Primer  
Convocar les proves per a l'obtenció i la renovació dels certificats de capacitació professional de conseller de seguretat per al transport de mercaderies perilloses per carretera, que es realitzaran en els llocs i l'horari arreplegats en l'annex I de la present resolució.  
Segon  
Designar el tribunal, la composició del qual figura en l'annex II d'esta resolució, per a les proves convocades.  
Tercer  
Els aspirants s'hauran de presentar en el lloc de realització de les proves proveïts de la documentació i material següents:  
- Document nacional d'identitat.  
- Estris d'escriptura: llapis de mina núm. 2, goma d'esborrar i bolígraf.  
Quart  
De conformitat amb el que disposa l'article 4 de l'Orde de 24 de març de 2004, els participants en l'examen d'obtenció hauran de realitzar dos exercicis consecutius, un tipus test i un altre pràctic, d'una hora, com a màxim, de duració cadascun. En este últim es permet la consulta de llibres, apunts o textos, excepte aquells en què hi haja casos pràctics resolts. Per la seua banda, l'examen de renovació consistirà únicament en la realització de la prova tipus test, per un període màxim d'una hora, per a la realització de la qual no es permetrà la consulta de cap material.  
Contra la present resolució, que no esgota la via administrativa, es podrà interposar recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua publicació en el Diari Oficial de la Comunitat Valenciana, d'acord amb el que establixen l'article 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjuí que s'utilitze qualsevol altra via que es considere oportuna.  
València, 29 d'abril de 2009.- El director general de Transports i Logística: Vicente Dómine Redondo.  
Annex I  
Llocs, dates i horari de realització dels exercicis  
València  
Exercicis: obtenció i renovació dels certificats de capacitació professional de conseller de seguretat per al transport de mercaderies perilloses per carretera.  
Dia: 30 de maig de 2009.  
Lloc: Universitat de València, Campus dels Tarongers - aulari Nord, Av. dels Tarongers s/n. 46956 València.  
Horari i especialitat:  
A les 08.30 hores. ADR-Petrolífers i ADR-Explosius  
A les 10.30 hores. ADR-Global, ADR-Gasos i ADR-Radioactius  
A les 12.30 hores. ADR-resta de classes  
Alacant  
Exercicis: obtenció i renovació dels certificats de capacitació professional de conseller de seguretat per al transport de mercaderies perilloses per carretera.  
Dia: 30 de maig de 2009.  
Lloc: Universitat d'Alacant, Campus de Sant Vicent - aulari I, Crta. de Sant Vicent s/n - 03768 Sant Vicent del Raspeig (Alacant).  
Horari i especialitat:  
A les 08:30 hores. ADR-Petrolífers  
A les 10.30 hores. ADR-Global i ADR-Gasos  
A les 12.30 hores. ADR-resta de classes  
Castelló  
Exercicis: obtenció i renovació dels certificats de capacitació professional de conseller de seguretat per al transport de mercaderies perilloses per carretera.  
Dia: 30 de maig de 2009.  
Lloc: Cambra de Comerç, Indústria i Navegació de Castelló, av. dels Germans Bou, 79 - 12573 Castelló.  
Horari i especialitat:  
A les 08:30 hores. ADR-Petrolífers i ADR-Explosius  
A les 10.30 hores. ADR-Global i ADR-Gasos  
A les 12.30 hores. ADR-resta de classes  
Annex II  
Tribunal de la Comunitat Valenciana per a totes les proves convocades:  
Tribunal titular  
Presidenta: Mar Martínez Aparicio  
Secretària: Ana Martínez Llorca  
Vocals: Pilar Álvarez Montero, Manuel Gálvez Acero, Antonino Muñoz Calatayud, Francisco García López i Ángel Claudio Durán Martínez.  
Tribunal suplent  
President: Manuel Gálvez Acero  
Secretària: Aida González-Fleitas de la Serna  
Vocals: Ramón Escrig Moreno, Mª Luisa Zabala Salelles, Vicente Sánchez Selfa, José Aparicio Guerrero i Pedro Luis García de Torres.